open-index/open-wikipedia-markdown huggingface dataset:
שנות ה-50 של המאה ה-12

**שנות ה-50 של המאה ה-12** היו העשור השישי של המאה ה-12, החלו ב-1 בינואר 1150 והסתיימו ב-31 בדצמבר 1159.

## אירועים בולטים בעולם

### מלחמה ופוליטיקה
#### מלחמות
* 25 בינואר 1153 – ממלכת ירושלים מטילה מצור על אשקלון
* 22 באוגוסט 1153 – המצור על אשקלון מסתיים בכניעת חיל המצב הפטמי לממלכת ירושלים
* 1159 – אלג'יר נכבשת על ידי שושלת אל-מוואחידון. עבד אלמומין מכריז על תוניס כבירתו

#### סכסוכים לאומיים ואזוריים
#### אירועים פוליטיים משמעותיים
* 1150 – נוסדה העיר קורץ שבאוקראינה
* 1150 – נוסדה העיר תישית שבמאוריטניה
* 1150 – נוסדה העיירה רקנאטי שבאיטליה
* 4 במרץ 1152 – פרידריך הראשון, קיסר האימפריה הרומית הקדושה נבחר כמלך
* 18 במאי 1152 – הנרי השני מלך אנגליה ואלינור מאקוויטניה נישאים
* 26 בפברואר 1154 – רוג'רו השני, מלך סיציליה מת ומותיר את הממלכה לבנו, גוליילמו
* 18 ביוני 1155 – פרידריך הראשון "ברברוסה" מוכתר לקיסר האימפריה הרומית הקדושה
* 23 באוגוסט 1155 – גו-שירקאווה מוכתר לקיסר יפן
* 1159 – אלכסנדר השלישי מתמנה לאפיפיור
 
## אסונות

* 12 באוגוסט 1157 – **[[רעידת האדמה בחמה (1157)]]**: רעידת אדמה שהתרחשה באזור העיר חמה שבסוריה בעוצמה של יותר מ-7 בסולם מגניטודה לפי מומנט. ברעידת האדמה נהרגו ונפצעו כ-8,000 איש, רובם היו מהעיר חמה.

## התנקשויות, חיסולים, וניסיונות התנקשות

## מדע וטכנולוגיה

 
## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-12
שנות ה-60 של המאה ה-12

**שנות ה-60 של המאה ה-12** היו העשור השביעי של המאה ה-12, החלו ב-1 בינואר 1160 והסתיימו ב-31 בדצמבר 1169.

## אירועים בולטים בעולם

### מלחמה ופוליטיקה
#### מלחמות
* 18 באוקטובר 1164 – שליט דמשק, נור א-דין, כובש את מבצר נמרוד

#### סכסוכים לאומיים ואזוריים
#### אירועים פוליטיים משמעותיים
* 18 בפברואר 1162 – לאחר הסכמתו לגרש את אשתו, אגנס מקורטניי, מוכתר אמלריך כמלך ממלכת ירושלים
* 3 ביוני 1162 – תומאס בקט מוקדש לתפקיד הארכיבישוף מקנטרברי
* 24 בדצמבר 1165 – ויליאם הראשון מוכתר להיות מלך סקוטלנד
* 1168 – נוסדה העיר אלסנדריה במחוז פיימונטה
* 1168 – הנסיך האנגלי ריצ'רד הופך לדוכס אקוויטניה
* ינואר 1169 – שירכוכ רצח את שאוואר ולקח לעצמו את משרת הווזיר במצרים
* אפריל 1169 – צלאח א-דין ירש את דודו שירכוכ כוזיר מצרים

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
[160px|ממוזער|החלה בניית [קתדרלת נוטרדאם (פריז)|קתדרלת נוטרדאם דה פארי]]
* 1163 – החלה בניית קתדרלת נוטרדאם דה פארי (הושלמה ב-1345)

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-12
שנות ה-70 של המאה ה-12

**שנות ה-70 של המאה ה-12** היו העשור השמיני של המאה ה-12, החלו ב-1 בינואר 1170 והסתיימו ב-31 בדצמבר 1179.

## אירועים בולטים בעולם

### מלחמה ופוליטיקה
#### מלחמות
* 1170 – צלאח א-דין פלש לשטח ממלכת ירושלים וכבש את המקום בו נמצאות היום הערים אילת ועקבה
* 17 בספטמבר 1176 – בקרב מיריוקפאלון, מביסים הכוחות הסלג'וקים של סולטנות רום בראשות קיליצ' ארסלאן השני, את כוחות האימפריה הביזנטית, שהונהגו על ידי הקיסר מנואל קומננוס. קרב זה מציין את אובדן השליטה הביזנטית באסיה הקטנה ובקיליקיה, ושקיעתה הסופית של האימפריה הביזנטית
* 25 בנובמבר 1177 – ממלכת ירושלים מביסה את צלאח א-דין ב**[[קרב גזר]]**
* 10 ביוני 1179 – ב**[[קרב מרג' עיון (1179)|קרב מרג' עיון]]** – צבא איובי בפיקודו של צלאח א-דין ניצח את הצבא הצלבני בפיקודו של המלך בולדווין הרביעי.

#### סכסוכים לאומיים ואזוריים
#### אירועים פוליטיים משמעותיים
* 1171 – הקמת התנועה הוולדנסית.
* 1179 – הוועידה הלאטרנית השלישית. במרכז הוועידה היו דיונים בהקשר לקתרים ותנועה הוולדנסית.

## כלכלה

## אסונות

* 29 ביוני 1170 – **[[רעידת האדמה בסוריה (1170)]]**: רעידת אדמה שהתרחשה בסוריה מוקדם בבוקר ב-29 ביוני 1170. על פי הערכה הרעש היה בעוצמה 7.7 בסולם מרקאלי. רעידת האדמה גרמה לנזקים קשים מאנטיוכיה בצפון ועד טריפולי ובעלבכ בדרום. מצודת קראק דה שבלייה נפגעה קשות ברעידת האדמה.

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### אדריכלות
* 9 באוגוסט 1173 – תחילת בנייתו של מגדל פיזה הנטוי בעיר פיזה, הבנייה הושלמה רק לאחר 200 שנים.

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-12
שנות ה-80 של המאה ה-12

**שנות ה-80 של המאה ה-12** היו העשור התשיעי של המאה ה-12, החלו ב־1 בינואר 1180 והסתיימו ב־31 בדצמבר 1189.

## אירועים בולטים בעולם

### מלחמה ופוליטיקה
#### מלחמות
[190px|ממוזער|[סלאח א-דין מנצח את הצלבנים בקרב קרני חיטין]]
* 1186 - השולשת הע'ורית  פולשת לצפון תת היבשת ההודית. פלישה זו שלוותה גם בחדירתן של השפעות מוסלמיות לתת היבשת, השפיעה על החברה והתרבות בהודו, ובין היתר החלישה את ההגמוניה ההינדואיסטית באצולה בצפון-מערב הודו.
* 4 ביולי 1187 – סלאח א-דין מנצח את הצלבנים בקרב קרני חיטין
* 2 באוקטובר 1187 – ירושלים הצלבנית נכנעת לצלאח א-דין אחרי 13 ימי מצור
* 1188 – צלאח א-דין מטיל מצור על המבצר הצלבני קראק דה שבלייה
* 5 בינואר 1189 – הסתיים המצור על כוכב הירדן והמבצר נפל בידי צלאח א-דין

#### סכסוכים לאומיים ואזוריים
#### אירועים פוליטיים משמעותיים
[שמאל|ממוזער|250px|[מיניאטורה המראה את הכתרתו של פיליפ אוגוסט. מתוך "הכרוניקות הגדולות של צרפת"]]
* 18 בספטמבר 1180 – פיליפ השני מוכתר כמלך צרפת
* 1180 – אסטרונומים סינים ויפנים מתעדים את סופרנובה 1181
* יולי 1182 – הגירוש הראשון של יהודי צרפת על ידי המלך פיליפ השני
* 25 ביוני 1183 – שלום קונסטנץ נחתם בין פרידריך הראשון, קיסר האימפריה הרומית הקדושה לבין הליגה הלומברדית
* 9 באוקטובר 1187 – המוסלמים ערכו לראשונה מזה כמעט מאה שנה, תפילה המונית בירושלים במסגד אל-אקצא.
* 1188 – בפקודת הנרי השני נבנה כלא ניוגייט בלונדון
* 1188 – תמר, מלכת גאורגיה, נישאת לנסיך דוד סוסלן
* 6 ביולי 1189 – ריצ'רד הראשון (לב הארי) מוכתר כמלך אנגליה
* 3 בספטמבר 1189 – ריצ'רד הראשון מלך אנגליה מוכתר בכנסיית וסטמינסטר
* 1189 – תחילת מסע הצלב השלישי בעקבות נפילת ירושלים בשנת 1187.

## כלכלה

* עשור זה הוא חלק מתקופה רחבה יותר בה הגילדות הופכות בהדרגה למוסד כלכלי משמעותי בחלקים מסוימים של אירופה. בשנת 1188 נוסדת גילדת סוחרי האריגים של פריז.

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-12
שנות ה-90 של המאה ה-12

**שנות ה-90 של המאה ה-12** היו העשור העשירי והאחרון של המאה ה-12, החלו ב־1 בינואר 1190 והסתיימו ב־31 בדצמבר 1199.

## אירועים בולטים בעולם

### מלחמה ופוליטיקה
#### מלחמות
* 1190 – פיליפ השני, מלך צרפת יוצא מצרפת למסע הצלב השלישי לארץ ישראל אשר במהלכה הוא כובש את העיר עכו ושב לצרפת.
* 12 ביולי 1191 – מסע הצלב השלישי: הסתיים המצור על עכו בכניעתם של מגיני עכו בפני הצלבנים
* 31 ביולי 1191 – פיליפ השני מלך צרפת מסיים את חלקו במסע הצלב לארץ ישראל לאחר שהשלים את כיבוש עכו

#### סכסוכים לאומיים ואזוריים
* 16 במרץ 1190 – הטבח ביהודי יורק שבממלכת אנגליה

#### אירועים פוליטיים משמעותיים
[שמאל|ממוזער|210px|המצור על עכו, כתב יד צרפתי מ[המאה ה-14]]
* 12 במאי 1191 – ריצ'רד הראשון, מלך אנגליה נישא לנסיכה ברנגריה מנווארה, בתו הבכורה של סנצ'ו השישי, מלך נווארה
* 7 בספטמבר 1191 – מסע הצלב השלישי: ריצ'רד הראשון מביס את צלאח א-דין בקרב ארסוף
* 1191 – הקמת המסדר הטבטוני
* 2 במאי 1192 – ריצ'רד הראשון מכריז על פורטסמות' באופן רשמי כצ'ארטר מלכותי
* 2 בספטמבר 1192 – צלאח א-דין וריצ'רד לב הארי חותמים על הסכם יפו לפיו ממלכת ירושלים הצלבנית תשלוט במישור החוף, ואילו פנים הארץ, כולל ירושלים, יישאר בשליטה איובית
* 1 ביוני 1195 – קרב שמכור בין הממלכה הגאורגית המאוחדת לבין אטבאגות אזרבייג'ן
* 8 בינואר 1198 – אינוצנטיוס השלישי מוכתר כאפיפיור

## כלכלה

## אסונות

## התנקשויות, חיסולים, וניסיונות התנקשות

[250px|ממוזער|דמות [ריצ'רד הראשון, מלך אנגליה|ריצ'רד הראשון על קברו בפונטנברו]]
* 25 במרץ 1199 – **[[ריצ'רד הראשון, מלך אנגליה]]** נפצע אנושות מפגיעת חץ בצרפת, דבר אשר הוביל למותו ב-6 באפריל

## מדע וטכנולוגיה

## תרבות פופולרית

### ספרות
* 1190 – הרמב"ם מוציא לאור את ספרו המונומנטלי "מורה הנבוכים".

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-12
משטרת הפרשים (סדרת טלוויזיה)

**משטרת הפרשים** (ברוסית: **Конная полиция**) הוא שמה של סדרת דרמה קומית-סאטירית רוסית. הסדרה עוקבת אחר מעלליו של העבריין סרגיי וולקוב שנשלח לרצות את עונשו ולשרת כפרש משטרה בשורות משטרת הפרשים של מוסקבה.

הסדרה שודרה בשירות הסטרימינג "THT Premier", באמצעות אתר האינטרנט מבית ערוץ THT, החל מה-8 באוקטובר 2018.

## דמויות
* סרגיי וולקוב (ארתור סמוליאנינוב), עבריין שנשלח לרצות את עונשו ביחידת הפרשים של משטרת מוסקבה
* ויאצ'סלב קונדראטייב (אלכסיי סימונוב), מפקד משטרת הפרשים
* איוואן קוטפוב (בוריס דרגאצ'ב), השוטר הנבון ביחידה
* אלווירה (אנסטסיה מילוסלבסקאיה), שוטרת ביחידה
* מקס (ארטיום קוסטיונוב), שוטר רגיש
* נסטיה (נטליה מדבדבה), שוטרת חובבת סוסים

## קישורים חיצוניים
* 

* "משטרת הפרשים" באתר שירות הסטרימינג ТНТ Premier

קטגוריה:תוכניות טלוויזיה סאטיריות
קטגוריה:ערוץ THT: תוכניות וסדרות
קטגוריה:משטרת רוסיה בתרבות ובאמנות
קטגוריה:סדרות טלוויזיה רוסיות שעלו לשידור בשנות ה-2010
שחף צפוני אמריקני

**שחף צפוני אמריקני** (שם מדעי: *Larus smithsonianus*) הוא מין עוף ממשפחת השחפיים. מין זה קרוב מאוד למין שחף צפוני ובעבר היה תת-מין שלו. שניהם מכונים יחד כ"שחפי הרינג", עקב מזונם העיקרי - דגי הרינג.

זהו מין שחף גדול באורך 60–66 סנטימטר בזכרים ו-53–62 סנטימטר בנקבות, ומוטת כנפיו מגיעה לאורך 120–155 ס"מ. המשקל מגיע ל-1,500–1,650 גרם בזכרים ו-600–900 גרם בנקבות. צבע השחף בהיר עם כנפיים אפורות בהירות והקצוות שחורים, וכך גם הזנב. המקור צהוב בהיר. השחפים הצעירים הם בעלי גוונים חומים משורטטים עד לבגרותם.

השחף חי לאורך צפונה של אמריקה הצפונית בין אלסקה עד הימות הגדולות ומגיע דרומה לקנדה ולארצות הברית ממיין עד צפון קרוליינה. כמה פרטים תועים הגיעו גם למרכז אמריקה או אפילו למערב אירופה, שאינה חלק מתפוצתו הטבעית. השחף חי לחופי ימים, מפרצים, ביצות מלחה, שפכי נהרות, ביצות ואיים שונים. הוא מצוי גם בשדות ובמזבלות, שם הוא מחפש מזון בלהקה. השחף מקנן על הקרקע ובונה קן עגלגל בו מטיל 3 ביצים.

השחף הזה הואאוכל-כול. ניזון מדגים, לרבות דגי הקופצים ליבשה כמו טרוטנית, מלהקות סרדיניים, קווצי עור, סרטנים, גוזלים ואפרוחים, חרקים, נבלות וכל דבר אכיל שהשאירו בני האדם.

בעבר שחף זה היה מצוי בסיכון עקב שדידת ביצים, אך לאחר שהצייד והאיסוף נאסרו, הוא יצא מכלל סיכון. עם זאת בכמה אזורים נרשמה ירידה בכמותו.

## קישורים חיצוניים

## הערות שוליים

קטגוריה:בעלי חיים שתוארו ב-1862
קטגוריה:טקסונים שתוארו בידי אליוט קוס
קטגוריה:שחפיים
קטגוריה:קנדה: עופות
שחף וגה

**שחף וֵגַה**, **שחף מזרח-סיבירי** או **שחף צפוני מזרח-סיבירי** (שם מדעי: *Larus vegae*) הוא שחף "גדול לבן ראש" מהמחלוקת הטקסונומית של שחף צפוני/שחף שחור החי בעיקר בסיביר. חלק רואים בו מין נפרד, חלק רואים בו תת-מין של שחף צפוני או מין משותף עם שחף צפוני אירופי ואמריקני, השחף המונגולי נחשב בעבר תת-מין של שחף כוזרי אך כיום נחשב יותר לתת-מין של שחף וגה.

## מאפיינים
שחף וגה דומה לשחף הצפוני, אך אפור כהה יותר בצבעיו, והוא מפוספס בשחור בנוצות העליונות בחורף. שחף גדול בעל כנפיים רחבות. נוהג לדאות מעל הימים והאוקיינוסים בחיפוש מזון. השחף בעל עיניים אדומות ומקור צהוב עם קצה אדום. תת-המינים שונים מעט בצבעם.

הוא חי בצפון-מזרח סיביר באזורים הארקטיים. לעיתים נודד עד צפון אלסקה, ואף דרומה לקנדה ולחופי ארצות הברית הפסיפיים. בחורף הוא נודד דרומה לעבר יפן, צפון קוריאה, דרום קוריאה, טאיוואן וסין. מקנן לרוב בנמלים, גדות נהר וחופי סלעים.

אחד מתת-המינים חורף במונגוליה, ובכמה אגמים במרכז רוסיה כמו אגם באיקל.

## תת-מינים
* *L. vegae vegae*
* *L. vegae birulae*
* *L. vegae mongolicus* - מכונה "שחף מונגולי"

## קישורים חיצוניים

קטגוריה:שחפיים
קטגוריה:בעלי חיים ימיים ברוסיה
קטגוריה:סיביר: עופות
הארכיון הפדרלי הגרמני

**הארכיון הפדרלי הגרמני** (בגרמנית: **Bundesarchiv**) הוא הארכיון הלאומי של גרמניה.

הארכיון נוסד בפוטסדאם בשנת 1919. הוא עוסק בתיעוד הממשלה הגרמנית מאז ייסוד הקונפדרציה הצפון-גרמנית והוא כולל גם חומרים מתקופות קודמות כמו הקונפדרציה הגרמנית. המסמך הקדום ביותר באוסף הארכיון הוא משנת 1411. בארכיון המקורי נכללו תמונות וסרטים שנתרמו על ידי מקורות לא ממשלתיים. רבים מחומרי הארכיון נהרסו במהלך מלחמת העולם השנייה.

ב-1950 החליט הקבינט במערב גרמניה להקים ארכיון פדרלי חדש בקובלנץ, דבר שיצא לפועל ב-1952.

ב-1988 הורחב חוק הארכיונים הגרמני, באופן שאגף המשפטים של הארכיון רשאי לקבל מסמכים שהונפקו בבתי משפט בגרמניה.

הארכיון מכיל גם חומרים אודות מפלגות ואגודות פוליטיות בעלות חשיבות להיסטוריה הגרמנית. בשנת 1994 הועבר לאחריות הארכיון מרכז המסמכים של ברלין.

## ראו גם
* ספר הזיכרון לקורבנות רדיפת היהודים תחת העריצות הנאצית בגרמניה 1933-1945
* רשימת התושבים היהודים ברייך הגרמני 1933-1945

## קישורים חיצוניים

* 

גרמניה
קטגוריה:גרמניה: ארכיונים
מרצדס-בנץ T80

**מרצדס-בנץ T80** (בגרמנית: **Mercedes-Benz T80**) מכונית מרוץ ניסיונית, בעלת 6 גלגלים שנבנתה בשנת 1939 על ידי יצרנית הרכב הגרמנית **[[מרצדס]]** במטרה לשבור את שיא מהירות הקרקע העולמי.

פרויקט בניית הדגם התחיל ב-1936, אך נקטע בשנת 1939 בגלל מלחמת העולם השנייה.

בשנת 1939 הגיעה "מרצדס-בנץ T80" למהירות של 700 קמ"ש כשהיא מאיצה במהירות הנ"ל לאורך 6 קילומטרים.

## מרצדס-בנץ T80

* נהג 1
* 6 גלגלים
* מקדם גרר - 0.18
* שתי כנפיים קטנות במרכז המכונית סיפקו כוח ויציבות
* מנוע מטוסים V-12 צילינדרים, מסוג: Daimler-Benz DB 603
* המנוע הופעל על תערובת מיוחדת של מתיל אלכוהול (63%), בנזן (16%), אתנול (12%), אצטון (4.4%), ניטרובנזן (2.2%), אבגס "Avgas"  (2%), ואתר (0.4%), נעשה שימוש ב-MW (מתנול מים) עבור הקירור וכנגד פיצוצים.
* משקל מנוע - 575 ק"ג (יבש)
* פרדיננד פורשה בחן את הדגם לראשונה, והגיע למהירות 550 קמ"ש, עם מנוע בעל הספק של 2,000 כ"ס.

## גלריה

קובץ:Mercedes-Benz T80 rear Mercedes-Benz Museum.jpg | "מרצדס-בנץ T80"
קובץ:Mercedes-Benz T80 front-left Mercedes-Benz Museum.jpg | "מרצדס-בנץ T80"
קובץ:Mercedes-Benz T80 01.jpg | "מרצדס-בנץ T80"
קובץ:Mercedes-Benz T80 02.jpg | "מרצדס-בנץ T80"
קובץ:Mercedes-Benz T80 1939 Weltrekordwagen LFront MBMuse 9June2013 (14796904749).jpg| "מרצדס-בנץ T80"
קובץ:Mercedes-Benz-Museum 2015-01 by-RaBoe 204.jpg | "מרצדס-בנץ T80"
קובץ:Mercedes-Benz T80 front-low Mercedes-Benz Museum.jpg | "מרצדס-בנץ T80"


## ראו גם
* מרצדס

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1939
קטגוריה:מכוניות מרוץ
קטגוריה:מכוניות מנוע מרכזי
קטגוריה:כלי רכב 6 גלגלים ויותר
T80
קטגוריה:כלי רכב גרמניים
בנות יעקב (להקה)

**בנות יעקב** הייתה להקת בנות ישראלית, שפעלה בשנים 1995–1996.

## היסטוריה
להקת בנות יעקב הוקמה על ידי המפיקים יאיר שדה וגרי ולודבסקי ב-1995, לאחר שהשניים הקימו שנה קודם לכן את להקת "ללדין" אשר זכתה להצלחה, אבל התפרקה בעקבות חילוקי דעות בין חברות הלהקה למפיקים. 
בלהקה החדשה היו חברות עידית הלוי, יעל לבקוביץ' וחגית שמלי. שם הלהקה הוא על שם בנות יעקב מהתנ"כ.

ב-1995 השתתפה הלהקה בקדם-אירוויזיון, וביצעה בו את השיר "אהבת דוד", והוא זכה במקום השביעי. ב-7 במרץ 1995 כיומיים לפני הקדם חברת הלהקה עידית הלוי, נפצעה קשה בתאונת דרכים ונאלצה לוותר על השתתפותה בתחרות, ועקב כך נקראה להחליף אותה בדחיפות לימור עזרא שהייתה חברת להקת ללדין והתגוררה באותה העת באוסטרליה.
באותה השנה יצא האלבום הראשון של הלהקה שנקרא "בקצב הפנימי" שזכה להצלחה רבה, ובלטו בו השירים "פלורנטין", "רוקדת" ו"יואל".

ב-1996 הוציאה הלהקה את אלבומה השני והאחרון שנקרא "לא פחות מ-100" שזכה להצלחה פחותה מאלבומה הראשון, אך מספר שירים זכו להצלחה יחסית והם "דלתה", "קארמה מנטרה", "זוז" ו"סמי" שהייתה גרסה עברית לשיר "Sunny" שביצעה להקת בוני אם.
באותה השנה הלהקה השתתפה בפסטיגל עם השיר "מאלפות הדרקונים" שזכה במקום האחרון.
הלהקה המשיכה בדרכה האמנותית לתקופה קצרה לאחר מכן, אבל התפרקה עוד באותה שנה.

## דיסקוגרפיה

## קישורים חיצוניים

* 
* 

## הערות שוליים

קטגוריה:להקות פופ ישראליות
קטגוריה:להקות בנות ישראליות
קטגוריה:שלישיות מוזיקליות ישראליות
קטגוריה:מתמודדות קדם-האירוויזיון
קטגוריה:משתתפות הפסטיגל
קטגוריה:להקות שהוקמו בשנת 1995
קטגוריה:להקות שהתפרקו בשנת 1996
ציון כהן

הרב **ציון מיכאל כהן** (נולד בשנת 1962) הוא רב העיר אור יהודה, מ"מ רב העיר רחובות ומייסד מכון דורות.

## ביוגרפיה
נולד במרוקו וגדל בשדרות. אביו, רבי יוסף כהן, היה תלמיד חכם, מקובל ומלמד תורה במרוקו. היה מדריך בתנועת הנוער בני עקיבא. סיפר כי בנעוריו הרב עובדיה יוסף הגיע לדרוש בעירו והחוויה הותירה עליו רושם עז עד כי החליט מיד כשיגדל גם הוא יהפוך לרב. 

למד בישיבה הקטנה משכן שמעון, בראשות הרב שמריהו ברזילי ולאחר מכן בין השנים 1980–1985 למד בישיבת חברון בירושלים. באותן השנים עסק גם בפעילות התנדבותית לבני ישיבות בארגון בני הישיבות. את לימודי הרבנות שלו עשה בבית המדרש לרבנים רמב"ם ובית יוסף, בין השנים 1985–1989. בעל תעודת הוראה מהמכללה למורים ע"ש ליפשיץ. תואר ראשון בטורו קולג' במנהל עסקים ותואר שני ב – MBA במנהל עסקים.

בין השנים 1989–1990 שירת בצה"ל כרב צבאי. ומשנת 1990–2001 עשה שירות מילואים פעיל בחטיבה 646.

בשנים 1995–2014 כיהן כרב המועצה אזורית שער הנגב. כיהן מספר שנים כמורה ב ובמעיין החינוך התורני.

בשנים 2000–2006 כיהן כחבר בוועדת הבחינות של הרבנות הראשית לישראל שם שימש כעורך וכבודק ובשנים 2002 -2003 היה גם יועץ חיצוני לשר לענייני חברה ותפוצות, מיכאל מלכיאור. היה מספר שנים נציג רבני ההתיישבות בוועדה לתארים וגמולים. בשנים 2001–2002 היה שותף ל"בסוד שיח", מפגשים חילונים דתיים, יצירת שיח בין מובילי דעת קהל בחברה הישראלית.

משנת 2000 ועד היום מכהן כיושב ראש ההנהלה הציבורית והשתתפות בפעילות ב"בית מועצת יחד – הפורום להסכמה אזרחית", עמותה שהוקמה בהחלטת ממשלה ועוסקת בקידום חיים משותפים של כל חלקי האוכלוסייה בישראל, כולל מועצת יח"ד שליד בית נשיא המדינה, עבודה עם חברי כנסת, רשויות מקומיות ואזרחים. 

בשנת 2011 מונה הרב כהן לרבה של אור יהודה. בשנים 2013–2024 כיהן כחבר ועדת הלכה ורפואה במועצת הרבנות הראשית והחל משנת 2025 הוא חבר בוועדת הבחינות לרבני עיר.
 
בשנת 2017 ייסד את מכון 'דורות' ייעוץ הלכתי וליווי רפואי בנושאי פוריות, בשיתוף המרכזים הרפואיים במדינת ישראל. החל מיוני 2021 משמש כממלא מקום רב העיר רחובות, אשר מתוקף תפקידו הוא רשם הנישואין וממונה על תחום הכשרות בעיר.

## חיים אישיים
נשוי ללאה ומתגורר באור יהודה, בנו הרב איתי יוסף, הוא ראש מכון דורות. גיסו הרב אהרון בוטבול, הוא רב אזורי חבל מודיעין וראש בית ההוראה יביע אומר. גיסו הרב מרדכי זמיר, כיהן כרב המועצה אזורית עמק יזרעאל. אחיו הוא ד"ר אהרון (אהרל'ה) כהן, מרצה להיסטוריה גאוגרפית במכללת ספיר ובאוניברסיטת בן-גוריון.

## חיבוריו

* **ציון חמדתי** – דרשות ומאמרים על הפטרות השבוע והמועדים, בהוצאת דני ספרים, 2015
***ציון חמדתי** – דרשות ושיעורים על פרשיות השבוע והמועדים, בהוצאת דני ספרים, 2016

## קישורים חיצוניים
* 
* הרב ציון כהן, מצוות המילה, שיעור בישיבת מרכז הרב.
* "לפעמים שאלה הלכתית קובעת האם לזוג יהיה ילד או לא", ראיון של הרב בכתבה על המכון בערוץ 20.
* "מי יכול להיכנס למחשבותיה של אישה שמעוניינת בילדים ולא יכולה להביא אותם?", ראיון של הרב באתר הידברות
* 
* 
* 
*האתר של מכון דורות.
*מנחם כהן, מחזק לבבות אחרי המחלה מתוך שיחת השבוע מס' 1759

## הערות שוליים

קטגוריה:אור יהודה: רבנים
קטגוריה:רבני ערים בישראל
קטגוריה:בוגרי ישיבת חברון כנסת ישראל
קטגוריה:רבני מועצות אזוריות
קטגוריה:מועצה אזורית שער הנגב: אישים
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:בוגרי בני עקיבא
קטגוריה:רבנים צבאיים ישראלים
קטגוריה:ישראלים שנולדו ב-1962
סירת ברטרם

**סירת ברטרם** היא סירת מנוע מדגם "**ברטרם 31**" שנרכשה מחברת יאכטות אמריקאית, מיסודו של ריצ'רד ברטרם. במהלך מלחמת ההתשה היא הוכנסה לשירות בשייטת 13 כסירה חמושה. כן שימשה בים המלח וביחידה 838 בצפון מפרץ סואץ כסירת סיור במבואות נמלים. בתקופת שירותם כונו בשם "**צרעה**", שם שהוענק בשנת 2005 גם לסירת סיור קלה מגומי. 

## רכישה ושירות בצה"ל

הרכישה נעשתה על מנת לשמש כ"סירת אם" חמושה למבצעי שייטת 13. השימוש הראשון נעשה ב-14 ביולי 1967 כשהובאה לתעלת סואץ כדי להפגין נוכחות צבאית במרחב. בעודה משונעת על גבי רכב, הסירה נפגעה מירי מצרי בקרבת נמל תאופיק. הכח בפיקודו של גדי שפי שהיה תחת אש לא הצליח לכבות את הספינה הבוערת. בעקבות זאת הוחלפו מנועי הסירה מבנזין לדיזל, אשר דליק פחות, וכן הוכנס חומר מעכב בעירה לתערובת גוף הסירה.

יחידת סירות הברטרם נפרשה בנמל אילת והועברה לבסיס יחידה 838 בראס סודר סירות ביצעו את הסיורים לאורך חוף המצרי וסביב האי גרין.


קובץ:BertamHitOnTrailer.jpg|סירת ברטרם של שייטת 13 ספגה פגיעה ישירה ועלתה באש, בעודה על הרכב, בפורט תאופיק, 14 יולי 1967
קובץ:BertramEilat.png|סירת ברטרם משיטה אורחים בבסיס אילת.
קובץ:BertramOnDeckBatYam.jpg|סירת ברטרם נישאת על סיפון אח"י בת-ים.
קובץ:BatYamLowersBertram.jpg|הורדת סירת ברטרם האמצעות זרוע המנוף מאח"י בת ים
קובץ:ThreeBertramsFrmBatYam.jpg|סיירת סירות הברטרם משייטת בקרבת ראס סודר, צילום מאח"י בת ים.
קובץ:Koko0355.jpg|חיילת מיחידה 838 ליד שלט אזכור סיום שירות סיירת סירות הברטרם בתאריך 28 באפריל 1973.


## בצי המצרי
סירות ברטרם נרכשו גם על ידי הצי המצרי, חומשו במטולי רקטות והוצבו במפרץ סואץ. סירה כזאת נפגעה על ידי כח ספינות דבור בקרב מרסא תלמאת. בכיבוש נמל עדביה נלקחו שלל שתי סירות ברטרם מצריות.

קובץ:EgyptianBertram.jpg|סירת ברטרם מצרית חמושה קשורה למצוף באזור הכניסה לתעלת סואץ
קובץ:EgiptianBertram.gif|סירת תקיפה מצרית דגם ברטרם מהסוג שהושמד בקרב מרסא תלמאת.


## לקריאה נוספת
* ע. עוז, **לילה בגבול הצפון**, 'מערכות ים' ביטאון חיל הים, יולי 1971, עמ'20–22.
* מייק אלדר, **שייטת 13**, *סיפורו של הקומנדו הימי* ספרית מעריב, 1993, עמ' 277,288-286, 341-340, 376-374, 402, 404, 415, 418, 426, 439, 504.

## קישורים חיצוניים
* סירת ברטרם – כלים קטנים באתר עמותת חיל הים.

## ביאורים

קטגוריה:אוניות מלחמה ישראליות
קטגוריה:שייטת 13
חאליפה סאט

**חאליפה סאט** הוא לוויין החישה מרחוק הראשון שנבנה על ידי צוות של מהנדסים ממרכז החלל מוחמד בין ראשיד של איחוד האמירויות הערביות, הממוקם בדובאי. הלוויין פותח על בסיס ידע קודם שנצבר בעת העבודה על הלוויין דובאי סאט 1 ודובאי סאט 2. בעבר כונה הלוויין דובאי סאט 3.

הלוויין שוגר בשנת 2018

## קישורים חיצוניים
*אתר האינטרנט של מרכז החלל בין ראשיד, במסגרתו פותח ונבנה הלוויין
*אתר האינטרנט הרשמי של הלוויין

קטגוריה:לוויינים
קטגוריה:איחוד האמירויות הערביות
כרם ארשיד

**כרם ארשיד** (נולד ב-24 בינואר 1995) הוא כדורגלן מוסלמי-ישראלי המשחק בעמדת החלוץ.

## קריירה
ארשיד התחיל את הקריירה שלו בקבוצת הילדים של מ.ס. ג'וליס ובגיל 17 הצטרף למחלקת הנוער של עירוני קריית שמונה. בקיץ  חתם בהפועל רעננה. ב-29 באוגוסט 2015 ערך ארשיד את הופעת הבכורה שלו ברעננה, בניצחון 2–3 נגד בני סכנין. ב-12 בספטמבר 2015 הבקיע את שער הבכורה שלו בקריירה, בהפסד 2–3 להפועל באר שבע. את עונתו הראשונה סיים עם 16 הופעות ושער אחד.

בתחילת עונת 2016/2017 ארשיד הושאל להפועל עפולה מהליגה הלאומית על מנת לצבור דקות משחק. ב-12 בספטמבר 2016 ערך ארשיד את הופעת הבכורה שלו בקבוצה, בהפסד 0–3 להפועל ראשון לציון. את העונה סיים ארשיד עם 12 שערים ב-32 משחקים, ובסיומה שב להפועל רעננה.

ב-2 בדצמבר 2020 חתם עד לסיום עונת 2020/2021 בהפועל חדרה.

בפברואר , ארשיד הצטרף לסקציה נס ציונה. ב-11 ביולי 2021 חתם בהפועל עכו.

בינואר  ארשיד חתם במכבי בני ריינה. בסיום העונה היה שותף לעלייה ההיסטורית לליגת העל.ב-14 ביולי 2022 חזר להפועל עכו.

ביולי  חתם באיחוד בני שפרעם.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:ג'דיידה-מכר: כדורגלנים
קטגוריה:כדורגלני הפועל רעננה
קטגוריה:כדורגלני הפועל עפולה
קטגוריה:כדורגלני הפועל חדרה
קטגוריה:כדורגלני סקציה נס ציונה
קטגוריה:כדורגלני הפועל עכו
קטגוריה:כדורגלני מכבי בני ריינה
קטגוריה:כדורגלני איחוד בני שפרעם
קטגוריה:כדורגלני הפועל אום אל-פחם
קטגוריה:ישראלים שנולדו ב-1995
ראול ריאנצ'ו

**ראול רואיס גונזאלס ריאנצ'ו** (בספרדית: **Raúl Ruiz González-Riancho**; נולד ב-13 בפברואר 1960) הוא מאמן כושר בהכשרתו, כיהן במשך חודש כממלא מקום המאמן בספרטק מוסקבה.

## קריירה
ריאנצ'ו החל את הקריירה שלו כמאמן כושר בקבוצת חימנסטיקה מהעיר טורלאווגה בספרד ועבד לצד מנואל רוביידו, כעוזר מאמן. לאחר מכן עבד כמאמן כושר ועוזר מאמן בקבוצות כמו ראסינג סנטנדר ולבאנטה, לפני שהוזמן על ידי גורבן ברדייב לרוסיה לעבוד כמאמן כושר ברובין קאזאן. 

בפברואר 2014 חתם על חוזה באוקראינה עם דינמו קייב, בה עבד כמאמן כושר ועוזרו של סרהי רברוב. כאן עבד עד 30 ביוני 2016. 

ב-15 ביולי 2016 הוזמן לנבחרת אוקראינה ועבד כעוזר מאמן בנבחרת אוקראינה בכדורגל עד 2018 וסייע לאנדריי שבצ'נקו. ב-2018 הוזמן למטה האימון של ספרטק מוסקבה ועבד כעוזרו של מאסימו קאררה. באוקטובר 2018 מונה לממלא מקום מאמן הקבוצה, לאחר שספרטק הגיעה לרצף הפסדים.

## סטטיסטיקת אימון

## קישורים חיצוניים

* ראול ריאנצ'ו באתר של דינמו קייב
* ראול ריאנצ'ו באתר bdfutbol.com
* ראול ריאנצ'ו באתר transfermarkt.com
* ראול ריאנצ'ו באתר worldfootball.net

## הערות שוליים

קטגוריה:מאמני כדורגל ספרדים
קטגוריה:מאמני ספרטק מוסקבה
קטגוריה:מאמני כדורגל זרים ברוסיה
קטגוריה:ספרדים שנולדו ב-1960
אלפא רומיאו 85A

**אלפא רומיאו 85A** (באיטלקית: **Alfa Romeo 85A**) הוא אוטובוס מתוצרת יצרנית הרכב האיטלקית **[[אלפא רומיאו]]** שיוצר בין השנים 1932–1934.

יוצרו 30 יחידות.

## אלפא רומיאו 85A
* 2 דלתות כניסה
* מדרגה
* מנוע קדמי

## ראו גם
* אלפא רומיאו
* אלפא רומיאו 40A
* אלפא רומיאו 110A
* אלפא רומיאו 140A

## קישורים חיצוניים

## הערות שוליים

85A
קטגוריה:כלי רכב איטלקיים
קטגוריה:כלי רכב שהושקו ב-1932
אלפא רומיאו 85

**אלפא רומיאו 85** (באיטלקית **Alfa Romeo 85**) היא משאית אשר יוצרה על ידי יצרנית הרכב **[[אלפא רומיאו]]** האיטלקית בין השנים 1934–1939. המשאית יוצרה בשני דגמים בעלי מנוע בנזין (85 ו-85C) ודגמם 85G, שהיה בעל מנוע גז. סה"כ יוצרו כ-100 יחידות.

המשאית הופיעה בסרט האיטלקי "The Search" בשנת 1948

## קישורים חיצוניים

## הערות שוליים

קטגוריה:כלי רכב שהושקו ב-1934
קטגוריה:כלי רכב איטלקיים
85
מוטי קירמאיר

**מרדכי (מוטי) קירמאיר** (נולד בשנת 1949) הוא ראש המועצה המקומית בנימינה לשעבר, כיהן בשנים 1981–1998.

## ביוגרפיה
קירמאיר נולד וגדל בבנימינה, כבן למייסדי נחלת ז'בוטינסקי. שרת בחיל השריון. הוא בוגר תואר ראשון בתחום החינוך ולימודי ארץ ישראל מאוניברסיטת חיפה. שימש כמנהל בית הספר העל יסודי לחינוך מיוחד על שם קורצ'ק בחיפה.

בשנת 1981 נבחר לתפקיד ראש המועצה המקומית בנימינה. כנציג הליכוד השיג בבחירות 1998 26.9 אחוזים מהקולות ואותו החליף בתפקיד אריה זיתוני.
בתקופת כהונתו כראש מועצה נחתמה ברית ערים תאומות עם העיירה טוקאי שבהונגריה. לאחר סיום תפקידו החל לשמש כיו"ר מנהלת הוועדה המרחבית לתכנון ולבנייה שומרון ומשנת 2004 כיו"ר הוועדה. בשנים 2001 - 2005 שימש כחבר דירקטוריון בחברת ההשקעות "סהר אינווסטק" בבעלותו של עופר הירשזון בנו של אברהם הירשזון, לימים שר האוצר.

לקראת הבחירות לרשויות המקומיות ב-2018, הודיע על התמודדותו לתפקיד ראש המועצה המקומית בנימינה-גבעת עדה. קירמאיר הפסיד בבחירות לאיתי ויסברג.

קירמאיר נשוי ואב לשניים.

## קישורים חיצוניים
* 27 ביולי 2018 ריאיון עם מוטי קירמאיר מועמד לראשות המועצה בנימינה גבעת עדה, באתר גפן מגזין המושבות, 27 ביולי 2018

## הערות שוליים

קטגוריה:ראשי מועצת בנימינה-גבעת עדה
קטגוריה:אנשי חינוך ישראלים
קטגוריה:בוגרי אוניברסיטת חיפה
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1949
גשר סימון דה בובואר

**גשר סימון דה בובואר** (בצרפתית: **Passerelle Simone-de-Beauvoir**) הוא גשר המיועד להולכי רגל ורוכבי אופניים בין הרובע השנים-עשר של פריז לרובע השלושה-עשר של פריז ומחבר את פארק ברסי שבשכונת ברסי עם אתר פרנסואה מיטראן של הספרייה הלאומית של צרפת בגדה השמאלית. הקמת הגשר, שנקרא על שמה של סימון דה בובואר, החלה ב-2004 והוא נחנך ב-2006. ארכו 304 מטרים, רוחבו 12 והוא משתרע מגדה לגדה ללא תמיכה בתוך הנהר.

## על הגשר
על מנת לגשר על פערי הגובה בין שתי גדות הנהר, עוצב הגשר בדמות שני חצאי עדשה (או שני גלים) המקנים עליה וירידה מתונות וכן קירוי מגשם במרכז הגשר. הגשר מחופה ברצפת עץ אלון.

החלק המרכזי של הגשר, באורך 106 מטרים הוא יציקת פלדה אחת במשקל 640 טון שנוצקה במפעלי אייפל באלזס והועברה למקומה במבצע מסובך של תנועה בלילות שארך מספר חודשים.

## קישורים חיצוניים

* על הגשר באתר חברת האדריכלים Dietmar-Feichtinger
* 
* תמונות ומידע על הגשר 

סימון דה בובואר
קטגוריה:הרובע השנים-עשר של פריז
קטגוריה:הרובע השלושה-עשר של פריז
סימון דה בובואר
קטגוריה:סימון דה בובואר
קטגוריה:2006 בצרפת
שי צור

**שי צור** (נולד ב-21 במאי 1983) הוא מקצוען פוקר ישראלי. צור זכה בצמיד אליפות העולם בפוקר בשנת 2017. ממייסדי האקדמיה הישראלית לפוקר. ידוע בכינוי "גאבור מרטון".

## קריירה
צור נולד וגדל בפתח תקווה. שירת בצה"ל בחיל השריון. בשנת 2006 כשחזר מטיול בדרום אמריקה, החל צור לשחק פוקר במשחקים חבריים ביתיים על סכומים זעומים של 50 ש"ח. בהמשך, כשהיה סטודנט לפיזיקה, המשיך לשחק גם באמצעות האינטרנט וגילה שהוא מצליח להרוויח סכומים גדולים. עת ששיחק באינטרנט השתמש בכינוי "גאבור מרטון" על שם שחקן הפועל פתח תקווה, אליל ילדותו - כינוי זה דבק בו ומשמש אותו עד היום.

בשנת 2010 החל לשחק פוקר מקצועני. באותה השנה בטורניר בעיר נוטינגהאם באנגליה, סיים מקום 72 מתוך 620 שחקנים וזכה ב-1,263 דולר.

החל מ-2010 משתתף קבוע בתחרויות ב-IPC (סבב הפוקר הישראלי) - לאורך השנים זכה בסבב זה ב-5 גביעים והגיע 10 פעמים לשולחנות גמר.

בשנת 2013 סיים צור מקום 8 באירוע המרכזי של סבב WPT וזכה בסך של 20,974 דולר.

בשנת 2014 הקים צור ביחד עם שותפים את האקדמיה הישראלית לפוקר, שהוא המוסד הישראלי היחיד שמלמד תוכני פוקר, לאחר מכן שימש כמנכ"ל שלה וכיום מרצה. בהמשך פיתח אפליקציית לימוד פוקר בשם "Poker Fighter".

ב-7 ביולי 2014 סיים במקום הרביעי בטורניר בסבב אליפות העולם בפוקר וזכה ב-209,805 דולר.

בשנת 2015 סיים במקום ה-38 באירוע המרכזי של אליפות העולם (דמי כניסה בסך של 10,000 דולר) וזכה ב-164,086 דולר.

בשנת 2016 סיים צור במקום השמיני בטורניר בסבב אליפות העולם בפוקר וזכה ב-58,543 דולר.

ב-5 ביולי 2017 רשם צור את הישגו היוקרתי ביותר, כאשר גבר על 1,413 שחקנים, סיים במקום הראשון בטורניר בסבב אליפות העולם בפוקר, וזכה בסך של 223,241 דולר ובצמיד אליפות העולם בפוקר.

בשנת 2018 סיים במקום ה-11 בטורניר מסבב אליפות העולם וזכה ב-55,222 דולר.

## סטטיסטיקות
נכון ליולי 2022, צור זכה בסך של כמיליון דולר מטורנירי פוקר, כשמתוכם כ-770 אלף דולר בסבב אליפות העולם.

### צמידי אליפות העולם בפוקר

בסבב אליפות העולם הגיע 3 פעמים לשולחן הסופי וסיים 9 פעמים במיקומים שמקנים זכיות כספיות.

## חיים אישיים
בעל תואר בפיזיקה. נשוי ואב לשניים.

## קישורים חיצוניים

## הערות שוליים

קטגוריה:שחקני פוקר ישראלים
קטגוריה:זוכי צמיד אליפות העולם בפוקר מישראל
קטגוריה:ישראלים שנולדו ב-1983
מרשל לנקסטר

**מרשל לנקסטר** (באנגלית: **Marshall Lancaster**; נולד ב-5 באוקטובר 1974) הוא שחקן אנגלי.

## ביוגרפיה
לנקסטר נולד במקלספילד שבצ'שייר. הוא הופיע בדרמות טלוויזיוניות בהן "קורוניישן סטריט", "הולבי סיטי", "האגמים", ו-"Family Affairs". תפקידו הידוע ביותר הוא בדמות כריס סקלטון בסדרות הדרמה המשטרתית "חיים על מאדים" ו"אפר לאפר". הסדרה הראשונה מתרחשת ב-1973, והשנייה מתרחשת בשנים 1981 עד 1983.

הוא היה חבר בלהקות התיאטרון "SCAMPS Youth Company", תיאטרון "Paragon Youth Theatre", ו-"Macclesfield Amateur Dramatic Society". עד אוגוסט 2008 כיכב בהפקה של תיאטרון יורק רויאל לעיבוד של מייק קני לספר "ילדי המסילה" לצדם של קולין טרנט ושרה קווינטרל במוזיאון הרכבת הלאומי. ללנקסטר יש עין אחת ירוקה ועין אחת כחולה, תופעה הידועה בשם הטרוכרומיה. בינואר 2013 הקים חברת בנייה משלו בשם "Marshall Lancaster Plastering" והוא עובד כקבלן במקלספילד ובסביבותיה.

## פילמוגרפיה

## תפקידים ברדיו

## תפקידים בתיאטרון

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1974
Amy Winehouse: Back to Black

***Amy Winehouse: Back to Black*** (בעברית: "**איימי ויינהאוס: בחזרה אל השחור**") הוא סרט תיעודי אשר התמקד באיימי ויינהאוס וביצירת אלבומה *[[Back to Black]]*, שהפך במרוצת השנים לאחד מן האלבומים הנמכרים והמצליחים בהיסטוריה. הסרט מכיל ראיונות שלא פורסמו מעולם וקטעי ארכיון שונים. הסרט הופק על ידי גיל קאנג.

הסרט יצא לאקרנים ב-2 בנובמבר 2018, על ידי Eagle Vision.

## עלילה
עלילת הסרט ברובה תתמקד ביצירת, הפקת והלחנת האלבום *[[Back to Black]]*. היא אף תציג בתוכה את הערב האינטימי שהיה בלונדון, בו הייתה ויינהאוס ביחד עם משפחתה, לאחר שזכתה ב-5 פרסי גראמי על האלבום ושיריו.

הערב חל בשנת 2008, והוא היה מעין ערב פרטי בו מרכז העניין היה האלבום, *Back to Black*.

## משתתפים
*איימי ויינהאוס (תצלום ארכיון)
*מארק רונסון
*סאלאם רמי
*טום אלמהירסט
*דרקוס ביז

## ראו גם
*איימי, סרט משנת 2015

## קישורים חיצוניים
* 

## הערות שוליים

קטגוריה:איימי ויינהאוס
קטגוריה:סרטים תיעודיים
קטגוריה:סרטים תיעודיים על זמרות
צרפת באירוויזיון לרוקדים צעירים

**[[צרפת]] נטלה חלק ב[[האירוויזיון לרוקדים צעירים|אירוויזיון לרוקדים צעירים]]** 7 פעמים.

## הרקדנים והריקודים שייצגו את צרפת באירוויזיון לרוקדים צעירים

## אירוח התחרות

צרפת אירחה את התחרות פעמיים, ב-1989 וב-1999.

## ראו גם
* האירוויזיון לרוקדים צעירים
* צרפת באירוויזיון

## קישורים חיצוניים
* Eurovision Young Dancers

## הערות שוליים

קטגוריה:אירוויזיון לרוקדים צעירים
קטגוריה:צרפת: תרבות
יחסי סיישל–קניה

**יחסי סיישל–קניה** הם היחסים הדיפלומטיים שבין **[[סיישל|הרפובליקה של סיישל]]** לבין **[[קניה|רפובליקת קניה]]**. לשתי המדינות יחסים חמים, ונשיא קניה אוהורו קניאטה כינה אותם "שותפות טבעית".

## היסטוריה
נשיא סיישל דני פאור ערך ביקור בקניה באפריל 2017, במהלכו קיים שיחות עם נשיא קניה אוהורו קניאטה. במהלך הביקור חתמו שתי המדינות על הסכמים רבים והסכימו על המשך שיפור היחסים הדו-צדדיים, הצבאיים והכלכליים בין שתי המדינות.

שרת החוץ של קניה, אמינה מוחמד, ביקרה רשמית בסיישל. במהלך ביקורה פגשה את נשיא סיישל, ג'יימס מישל.

שר החוץ של סיישל ביקר בקניה בשנת 2014, ובמהלך ביקורו קיים שיחות עם נשיא קניה ועם שר החוץ של קניה.

כמו כן, התקיים מפגש בין נשיאי קניה וסיישל, במהלך פסגת אפריקה-ארצות הברית.

## שיתופי פעולה
שתי המדינות משתפות פעולה בתחומים רבים, ביניהם: סחר, ביטחון ימי ומלחמה נגד פיראטים, הכלכלה הכחולה (עוסקת בניצול ושימור הסביבה הימית), חילופי פרלמנטרים, חילופים בין לשכות הסחר, וכמו כן בתחומי נוער וספורט, תרבות, דיג ועוד.

כמו כן, לשתי המדינות יש גם מיזמים משותפים בתחומים דוגמת תיירות וחינוך, ומורים רבים בסיישל הם ילידי קניה.

בשנת 2015, שתי המדינות חתמו על הסכם מיסוי כפול. ההסכם צפוי להגדיל את היקף הסחר וההשקעות בין קניה וסיישל. כמו כן ההסכם עשוי לסייע לסביבה העסקית עבור חברות משתי המדינות.

### סחר
בשנת 2012 היקף הסחר בין שתי המדינות עמד על 6 מיליון דולר אמריקאי.

קניה ייצאה סחורות שכללו מוצרים חקלאיים ותרופות בשווי 2 מיליון דולר אמריקאי ואילו סיישל ייצאה סחורות שכללו דגים ומוצריהם, בשווי כולל של 4 מיליון דולר.

## ראו גם
* יחסי אוגנדה-קניה
* יחסי ארצות הברית-סיישל
* יחסי ישראל–קניה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גד סנדק

**גד סנדק** (4 באוגוסט 1932 – 28 במרץ 1997) היה קצין צה"ל בדרגת אלוף-משנה, ממקימי ובכירי המערך הטכני של חיל האוויר.

## ביוגרפיה
נולד ב-1932 בעיירה וולודבה שבפולין, בן לנחמן וגניה. בזמן השואה שרד עם משפחתו בהרי אורל, בסיביר ובאוזבקיסטן.

עלה לישראל בשנת 1949 והתגייס לאחר שנה לחיל האוויר כמכונאי מטוסים.

שרת בטייסת ספיטפייר ונשלח בשנת 1954 כסגן ראש המשלחת לאחזקת מטוסי הספיטפייר שרכשה בורמה מישראל (מבצע "אורז").
במסגרת תפקידו שיתף פעולה עם דוד הכהן, אשר שירת באותה עת כציר הראשון של מדינת ישראל בבורמה.

היה קצין טכני בטייסת מטוסי מיסטר, ראש המשלחת לקליטת מטוסי הסמב"ד (סופר מיסטר) וקצין טכני בטייסת 105.

היה מפקד גף מטוסים ומפקד בי"מ 216 בבסיס חיל האוויר בתל נוף.

בשנת 1966 נשלח ללימודים בחיל האוויר הבריטי. עם חזרתו לישראל הקים את טייסת התחזוקה בבסיס חצרים, שהוקם אז בפיקודו של ג'ו אלון, ופיקד עליה עד 1972. משפחתו של סנדק הייתה הראשונה להתגורר בשיכון המשפחות בבסיס.

נשלח מטעם חיל האוויר לפרו ולסינגפור והיה מנהל משלחת הרכש מטעם חיל האוויר של משרד הביטחון בניו יורק. במסגרת תפקידו היה ממונה על רכש, ייצור וניהול פרויקטים עבור חיל האוויר, והיה אחראי בין השאר על הרכבת האווירית של אמצעי לחימה מארצות הברית לישראל במהלך מלחמת יום הכיפורים (מבצע ניקל גראס). כמו כן עסק בקליטת מטוס F-15 איגל ("בז") לראשונה בחיל האוויר, אשר נכנס לשירות ב-1976.

ב-1975 נשלח ללימודי כלכלה ומנהל עסקים באוניברסיטת בר-אילן.

ב-1977 מונה למפקד בית הספר הטכני של חיל האוויר בחיפה (כיום בח"א 21), האחראי גם על המכללה הטכנולוגית של חיל האוויר. בתקופת כהונתו כמפקד הבסיס הושלמה הקמתה של שלוחת בית הספר בבאר שבע, נקלט בית הספר לקצינים של חיל האוויר והורחב שיתוף הפעולה עם חילות אוויר זרים.

בשנת 1979 השתחרר מצה"ל בדרגת אלוף-משנה, ולאחר מכן שימש בתפקידים בכירים בסיב"ט (האגף לייצוא ביטחוני) ובחברות הייעוץ הביטחוניות "אלול" ו"תיל".

ב-1992 חווה אירוע לב קשה. ב-1997 נפטר ונקבר בבית הקברות סגולה בפתח תקווה.

## קישורים חיצוניים

* 
* טייסת אבירי הזנב הכתום - ההיסטוריה של חיל האוויר בתמונות 
* יפתח ספקטור, **[http://www.fisher.org.il/DLFlippingBooks/Biography/LoudAndClear/ רם וברור]**, הוצאת ידיעות אחרונות, 2008, עמודים 25, 360

## הערות שוליים

קטגוריה:עולים לאחר קום המדינה: 1948–1950
קטגוריה:מפקדי בסיסים בחיל האוויר הישראלי
קטגוריה:אישים הקבורים בבית הקברות סגולה
קטגוריה:ישראלים ילידי פולין
קטגוריה:בוגרי אוניברסיטת בר-אילן
קטגוריה:ישראלים שנולדו ב-1932
קטגוריה:ישראלים שנפטרו ב-1997
דיוויזיית הצנחנים השנייה (ורמאכט)

**דיוויזיית הצנחנים השנייה** (בגרמנית: **2. Fallschirm-Jäger-Division**) הייתה דיוויזיית פאלשירמייגר של הלופטוואפה במהלך מלחמת העולם השנייה, שלחמה בקרבות החזית האיטלקית ובמהלך המערכה בנורמנדי.

## היסטוריה
הדיוויזיה הוקמה ב-13 בפברואר 1943 מאלמנטים של דיוויזיית הצנחנים ה-1, והועמדה תחת פיקוד הרמן-ברנהרד ראמקה. לאחר פלישת בעלות הברית לאיטליה נשלחה הדיוויזיה לאיטליה, והשתתפה בכיבוש רומא, וכוח שלה אף השתתף בחילוץ מוסוליני מכלאו. באוקטובר 1943 נשלחה הדיוויזיה לחזית המזרחית, והשתתפה בקרב קייב (1943) ובקרב דנייפר, ובדצמבר אותה שנה הוחזרה הדיוויזיה לגרמניה. לאחר הפלישה לנורמנדי נשלחה הדיוויזיה לצרפת, שם השתתפה במערכה בנורמנדי. לאחר שכוחות בעלות הברית הצליחו לפרוץ החוצה מחצי האי נורמנדי, במסגרת מבצע קוברה, מונה ראמקה למפקד נמל ברסט, שבחבל ברטאן, כשתחת פיקודו כ-35,000 חיילים, וקיבל פקודה מהיטלר להפוך אותה למבצר ולהגן עליה עד הסוף (כמו ערי נמל נוספות בצפון צרפת, שנותרו מאחורי הקווים של בעלות הברית), אולם ב-19 בספטמבר 1944 נכנע ראמקה בראש כוחותיו לצבא האמריקני.

לאחר מכן הוקמה הדיוויזיה מחדש, והועמדה בפיקוד הנס קרוה. הדיוויזיה לחמה בקרבות בגרמניה, ובאפריל 1945 נכנעו שרידי הדיוויזיה לאחר שנלכדו בכיס הרוהר.

## מפקדים
* הרמן-ברנהרד ראמקה (13 בפברואר 1943 - 8 בספטמבר 1943)
* מדר-אגברט (8 בספטמבר 1943 - 13 בספטמבר 1943)
* ולטר ברנתין (13 בספטמבר 1943 - 9 בדצמבר 1943)
* גוסטב וילקה (9 בדצמבר 1943 - 17 במרץ 1944)
* הנס קרוה (17 במרץ 1944 - 1 ביוני 1944)
* הרמן-ברנהרד ראמקה (1 ביוני 1944 - 11 באוגוסט 1944)
* הנס קרוה (11 באוגוסט 1944 - 15 בנובמבר 1944)
* ולטר לאקנר (15 בנובמבר 1944 - אפריל 1945)

## קישורים חיצוניים
* אודות הדיוויזיה באתר lexikon-der-wehrmacht

2
קטגוריה:דיוויזיות צנחנים של הוורמאכט
שנות ה-80 של המאה ה-11

**שנות ה-80 של המאה ה-11** היו העשור התשיעי של המאה ה-11, החלו ב־1 בינואר 1080 והסתיימו ב־31 בדצמבר 1089.

## אירועים בולטים בעולם

### מלחמה ופוליטיקה
#### מלחמות
* 1082 - אל סיד שנמצא בשרות אמיר סרגוסה הביס את הצבא המשותף של אמיר ולנסיה, אמיר ליידה, ארגון ורוזנות ברצלונה.
* 1083 - אלמורבידים כבשו את סאוטה, המאוז האחרון של זנאטה.
* 1084 - הצבא של אמיר סרגוסה בפיקודו של אל סיד הביס את צבא ארגון.
* 1084 - הנוצרים התחילו מצור על טולדו.
* 1085 - טולדו נכבשת על ידי אלפונסו השישי מקסטיליה הקובע בה את בירת ממלכתו.
* 1085 - סלמנקה עברה לשליטה נוצרית.
* 23 באוקטובר 1086 - קרב א-זלאקה: המוסלמים מביסים את כוחות ממלכת קסטיליה הנוצרית
* 1086 - בעקבות המצב הקשה בשדה הקרב, השליטים המוסלמים ביקשו עזרה מאלמורבידים, השולטים בצפון אפריקה. כוח אלמורבידי משמעותי עבר את מצרי גיברלטר והתחיל להתקדם צפונה תוך ביזה בערים המוסלמיות בדרך.
* 1087 - לאור מספר הפסדים בשדה הקרב, אלפונסו השישי, מלך לאון וקסטיליה ביקש מאל סיד לחזור לשרת.
* 1088 - צבא אלמורבידי חזר מצפון אפריקה והתחיל מצור על מבצר נוצרי באלדו שבמורסיה. לאחר מצור לא מוצלח שנמשך 4 חודשים הם חוזרים לצפון אפריקה ללא הצלחות.

#### סכסוכים לאומיים ואזוריים
#### אירועים פוליטיים משמעותיים
* 1080 - רובן הראשון מארמניה מקים את ממלכת קיליקיה הארמנית
* 1083 - מדריד עברה לשליטה של קסטיליה.
* 24 במאי 1086 – דאופריוס, אב מנזר ממונטה קזינו, ממונה נגד רצונו לאפיפיור ויקטור השלישי
* 1086 - באביב קסטיליאנים התחילו במצור על סרגוסה.
* 1086 - בסוף השנה, מנהיג אלמורבידים נאלץ לחזור לצפון אפריקה לאור בעיות פוליטיות בממלכה.
* 26 בספטמבר 1087 - ויליאם השני מוכתר למלך אנגליה

## כלכלה

* 1088 - נוסדה האוניברסיטה הראשונה באירופה, אוניברסיטת בולוניה.

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

### ספרות
* 1080 - בחיי אבן פקודה כותב את חובות הלבבות
### אדריכלות
* 1080 - קתדרלת יורק נבנית מחדש בסגנון נורמני

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-11
שנות ה-50 של המאה ה-11

**שנות ה-50 של המאה ה-11** היו העשור השישי של המאה ה-11, החלו ב-1 בינואר 1050 והסתיימו ב-31 בדצמבר 1059.

## אירועים בולטים בעולם

### מלחמה ופוליטיקה
#### מלחמות
* 1054 - קרב אטאפוארקה בין שני אחים - פרדיננד הראשון, מלך קסטיליה וגרסיה הרביעי, מלך נאוורה. גרסיה הרביעי נהרג, בנו הוכרז מלך חדש והמלחמה נמשכה.
* 1055 הטורקים הסלג'וקים כובשים את בגדאד ולוקח בשבי את האמיר אל-מאליק אל-רחים מהשושלת הבויהית.

#### סכסוכים לאומיים ואזוריים
* 1053 - אמיר סביליה גירש את הברברים ממספר ערים בממלכתו.

#### אירועים פוליטיים משמעותיים
* 1051 - גיאורגי השני מומלך כמלך הממלכה הגאורגית בזמן היעדרותו של בגרט הרביעי על ידי ליפריט הרביעי דוכס קלדקארי וממנה את עצמו כעוצר
* 1054 - פילוג הכנסייה הנוצרית - האחדות הכנסייתית בין הנצרות הקתולית במערב לבין הנצרות האורתודוקסית במזרח נותקה, וכתוצאה מכך התהוו בפועל שתי כנסיות נפרדות.
* 1055 - הקמת כנסייה ומנזר בטיהאן שבהונגריה. קטע ממסמך ההקמה של הכנסייה הוא העדות הכתובה המוקדמת ביותר לשפה ההונגרית.
* 31 באוגוסט 1056 – קיסרית ביזנטיון תאודורה מתה ושמה קץ לשושלת המקדונית
* 1056 - עליית שושלת אלמורבידים. שושלת זו שלטה בצפון אפריקה וממלכות של מורים עד לשנת 1147.
* 15 באוגוסט 1057 - מקבת', מלך סקוטלנד נרצח על ידי מלקולם באברדינשייר, שבצפון אירלנד.
* 1058 - אר'סרתן הראשון מוכתר כמלך ממלכת קאחתי-הרתי עם פטירת אביו גאגיק
* 1059 - יואנה מבית בר'וואשי מוכתר כדוכס קלדקארי תחת ליפריט הרביעי
* 1059 - סינוד קרדינלים בלטראנו קובע את כללי הקונקלווה לבחירת אפיפיור ומגנה את השמעונות

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

[160px|ממוזער|ה[סין (אזור)|סינים מתעדים את הסופרנובה סופרנובה 1054]]
* 4 ביולי 1054 – הסינים מתעדים את הסופרנובה סופרנובה 1054 ליד הכוכב ζ (זטא) בקבוצת הכוכבים שור

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-11
שנות ה-90 של המאה ה-11

**שנות ה-90 של המאה ה-11** היו העשור העשירי והאחרון של המאה ה-11, החלו ב־1 בינואר 1090 והסתיימו ב־31 בדצמבר 1099.

## אירועים בולטים בעולם

### מלחמה ופוליטיקה
#### מלחמות
ממוזער|180px|צלבנים במסע הצלב הראשון.
* 1090 – מנהיג אלמורבידי יוסוף איבן טאשפין חזר לחצי האי האיברי בפעם השלישית. הוא כבש את הממלכות המוסלמיות בגרנדה ומאלגה וחזר לצפון אפריקה. בניגוד לעבר, הצבא נישאר בחצי האי בפיקוד נחדו המשיך בכיבושים.
* 1090 – הנוצרים כבשו את ליסבון וסינטרה שבפורטוגל של היום.
* 1091 – אלמורבידים השתלטו על קורדובה ועמק קואדל קיביר. הנוצרים ניסו לעזור לאמיר סביליה אך ללא הצלחה. במהלך השנה גם סביליה וערים נוספות עבור לשליטה של האלמורבידים.
* 1091 – נורמנים כבשו את סיציליה. סיום שליטה מוסלמית על האי.
* 1092 – העיר טולדו עברה לשליטה נוצרית באופן סופי.
* 1093 – אלמורבידים כבשו את ליסבון ובדחוס. ממלכת בדחוס הפסיקה להתקיים
* 1093 – אל סיד כבש את ולנסיה מהמורים והקים ממלכה שרק באופן פורמלי הכירה בעליונות של קסטיליה. בצבא של הממלכה משרתים נוצרים ומוסלמים זה לצד זה.
* 1093 – אלמורבידים החלו במצור על ולנסיה אך הובסו על ידי אל סיד. הפסד משמעותי ראשון של האלמורבידים בחצי האי האיברי.
* 13 בנובמבר 1093 – קרב אלנוויק – מלך סקוטלנד מלקולם השלישי נהרג בקרב על ידי כוחות אנגליים.
* 15 ביוני 1094 – רקונקיסטה: אל סיד כובש את ולנסיה
* 1096 – מאורעות תתנ"ו טבח ביהודים ברחבי אירופה, טורקיה, סוריה, לבנון, וארץ ישראל במסגרת מסע הצלב הראשון.
* 1 ביולי 1097 – קרב דוריליאום; הצלבנים מנצחים את הטורקים הסלג'וקים
* 21 באוקטובר 1097 – מסע הצלב הראשון: תחילת המצור על אנטיוכיה על ידי הצלבנים
* 3 ביוני 1098 – מסע הצלב הראשון: הצלבנים כובשים את אנטיוכיה
* 28 ביוני 1098 – מסע הצלב הראשון: סיום המצור המוסלמי על אנטיוכיה וסיום כיבושה של העיר על ידי הצלבנים
[שמאל|ממוזער|320px|15 ביולי – חיילים נוצרים מסיימים את כיבוש העיר [ירושלים כולל כיבוש כנסיית הקבר הקדוש לאחר מצור ממושך וטובחים בתושבים היהודים והמוסלמים]]
* 7 ביוני 1099 – החל המצור הצלבני על ירושלים, שנמשך 5 שבועות עד לכיבושה
* 15 ביולי 1099 – מסע הצלב הראשון: חיילים נוצרים מסיימים כיבוש העיר ירושלים כולל כיבוש כנסיית הקבר הקדוש לאחר מצור ממושך וטובחים בתושבים היהודים והמוסלמים
* 1099 – מסע הצלב הראשון: לאחר הקמת ממלכת ירושלים הופך מסגד אל-אקצא לארמון המגורים של מלכי ירושלים .
* 12 באוגוסט 1099 – מסע הצלב הראשון: קרב אשקלון: הצלבנים מביסים את הפאטימים
* 1099 – אלמורבידים החלו במצור על ולנסיה. אל סיד נפטר במהלך המצור.

#### סכסוכים לאומיים ואזוריים
#### אירועים פוליטיים משמעותיים
* 27 בנובמבר 1095 – האפיפיור אורבנוס השני קורא לגאולת כנסיית הקבר ולהגן על הנצרות המזרחית בוועידת קלרמון, נאומו מצית את מסע הצלב הראשון
* 1095 – לוגרוניו מצורפת לממלכת קסטיליה וניתנת לה מגילה המעניקה לתושביה זכות לשלטון עצמי
* 1097 – אדגר, מלך סקוטלנד הביס את דונלד ואת אדמונד והפך למלך סקוטלנד (עד פטירתו ב-1107)
* 1098 – הקמת המנזר הראשון של נזירים ציסטרציאנים.
* 1098 – הקמת רוזנות אדסה ונסיכות אנטיוכיה בשטחים שבשליטת הצלבנים.
* 1099 – הקמת ממלכת ירושלים.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

[שמאל|ממוזער|250px|מפת כוכבים מעשה ידי ה[אסטרונום הסיני סו סונג מ-1092.]]
* 1092 – המדען הסיני סו סונג פרסם את מפת הכוכבים הראשונה המוכרת בהיסטוריה בדפוס.

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-11
שנות ה-70 של המאה ה-11

**שנות ה-70 של המאה ה-11** היו העשור השמיני של המאה ה-11, החלו ב-1 בינואר 1070 והסתיימו ב-31 בדצמבר 1079.

## אירועים בולטים בעולם

### מלחמה ופוליטיקה
#### מלחמות
* 1071 - קרב מנזיקרט - בקרב שנערך בין האימפריה הביזנטית לכוחות הטורקים הסלג'וקים בראשות אלפ ארסלאן הובסה האימפריה הביזנטית והקיסר רומאנוס הרביעי דיוגנס נתפס על ידי הסלג'וקים. ההיסטוריונים מייחסים כמעט פה אחד את תאריך תחילתה של שקיעת האימפריה הביזנטית לקרב הזה.
* 1071 - קרב פדרוסו - גרסיה השני, מלך גליסיה הביס את רוזן פורטוגל והכריז על עצמו מלך פורטוגל.
* 10 בינואר 1072 - רובר גיסקאר כובש את פלרמו.
* 1073 - הטורקים הסלג'וקים כובשים את אנקרה מן הביזנטים.
* 1074 הטורקים הסלג'וקים כובשים את ירושלים מן הביזנטים.
* 1079 - אל סיד הביס את אמיר גרנדה למרות העזרה שהוא קיבל מאנשי קסטיליה.
* 1079 - אלפונסו השישי, מלך לאון וקסטיליה הביס את אמיר בדחוס. חיל מצב של ממלכת לאון הוצב במבצר מזרחית לעיר טולדו.

#### סכסוכים לאומיים ואזוריים
#### אירועים פוליטיים משמעותיים
* 1071 - גרסיה השני, מלך גליסיה נשבה על ידי מלך קסטיליה אך שוחרר לאחר תשלום כופר נפש ונמלט לסביליה המוסלמית. ממלכת גליסיה חולקה בין קסטיליה לבין לאון.
* 24 בנובמבר 1072 - גיאורגי השני מוכתר כמלך הממלכה הגאורגית המאוחדת עם פטירת אביו בגרט הרביעי
* 1073 - גרגוריוס השביעי מונה לאפיפיור.
* 1074 - ליפריט החמישי מבית בר'וואשי מוכתר כדוכס קלדקארי תחת יואנה.
* 24 בינואר 1076 - היינריך הרביעי, קיסר האימפריה הרומית הקדושה מכריז בפני הרייכסטג על הדחתו של האפיפיור גרגוריוס השביעי במסגרת מאבק האינווסטיטורה. שלושה שבועות לאחר מכן מכריז גרגוריוס חרם על היינריך
* 28 בינואר 1077 - ההליכה לקנוסה: האפיפיור גריגוריוס השביעי מוחל להיינריך הרביעי
* 1078 - מריה מאלניה נישאת לקיסר הביזנטי ניקפורוס השלישי בוטניאטס

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-11
שנות ה-40 של המאה ה-11

**שנות ה-40 של המאה ה-11** היו העשור החמישי של המאה ה-11, החלו ב-1 בינואר 1040 והסתיימו ב-31 בדצמבר 1049.

## אירועים בולטים בעולם

### מלחמה ופוליטיקה
#### מלחמות
[160px|ממוזער|[קרב דנדאנקאן]]
[230px|ממוזער|[קרב מנפו]]
* 14 באוגוסט 1040 – מלך סקוטלנד, דאנקן הראשון, נהרג בקרב מול בן דודו מקבת'
* 1040 – קרב דנדאנקאן בין סלג'וקים לבין השושלת הע'זנווית. ניצחון של הסלג'וקים.
* 1041 – קרב סאסירתי מרד בראשות ליפריט הרביעי חלק מהסכסוך הביזנטי-גאורגי
* 1043 – ממלכת מורית של סרגוסה בעזרת ממלכות נוצריות של ממלכת לאון וקסטיליה נלחמת נגד ממלכת מורית של טולדו שנעזרת בממלכת נווארה הנוצרית.
* 1044 – הסלג'וקים משתלטים על שטח של איראן של היום.
* 5 ביולי 1044 - קרב מנפו -  קרב פרשים בין כוחות האימפריה הרומית הקדושה בראשות היינריך השלישי לבין ההונגרים בראשות מלכם שמואל אבא, מלך הונגריה. הקרב הסתיים בניצחון גרמני, לאחריו הוצא אבא להורג והיינריך המליך תחתיו את פטר אורסאולו, תוך שהונגריה מאבדת את עצמאותה לזמן קצר (ב-1052 שבה הונגריה לעצמאותה לאחר עלייתו לשלטון של אנדרש הראשון).

#### סכסוכים לאומיים ואזוריים
#### אירועים פוליטיים משמעותיים
* 1047 – ליפריט הרביעי דוכס קלדקארי ממנה את עצמו כמלך הממלכה הגאורגית

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-11
העשור השני של המאה ה-11

**העשור השני של [[המאה ה-11]]** הוא העשור שהחל ב-1 בינואר 1010 והסתיים ב-31 בדצמבר 1019.

## אירועים בולטים בעולם

### מלחמה ופוליטיקה
#### מלחמות
* 1012 - צבא ברברי כבש את קורדובה מחדש וכחצי מאוכלוסיית העיר הוצא להורג. סוליימן השני מונה מחדש לח'ליפה של קורדובה.
* 29 ביולי 1014 - קרב בלאסיצה: הקיסר הביזנטי בסיליוס השני מביס את צבא האימפריה הבולגרית הראשונה
* 1015 - צבאו של קאנוט הגדול פולש לאנגליה
* 1015 - אמיר מורי בראש צי של 125 ספינות הפליג לסרדיניה בכוונה לכבוש אותה. הכוח המשותף של ג'נובה ופיזה הצליח להדוף אותו.
* 1015 - אמיר סאוטה בראש צבא כבש את קורדובה, הוציא להורג את הח'ליפה ומונה במקומו.
* 1019 - כיבוש פנג'אב על ידי מחמוד מע'זנה.

#### סכסוכים לאומיים ואזוריים
* 1013 - גרוש היהודים מחליפות קורדובה

#### אירועים פוליטיים משמעותיים
* 1010 - הח'ליפה המודח של קורדובה מוחמד השני שנמלט לטולדו יצר ברית עם שליט ברצלונה. הצבא המשותף הביס את צבא הח'ליפה הברברי והשתלט על קורדובה.
* 1010 - חישאם אל חאקם מונה לח'ליפה של קורדובה.
* 1013 - חליפות קורדובה החלה להיחלש והוקמו מספר מדינות עצמאיות של מורים.
* 1014 - מנהיג צבאי ברברי הקים מדינה עצמאית עם בירתה בגרנדה.
* 7 במאי 1014 - גיאורגי הראשון מוכתר כמלך הממלכה הגאורגית המאוחדת עם פטירת אביו בגרט השלישי
* 1015 - תחילת כהונה של אולף השני, מלך נורווגיה. בהיותו נוצרי הוא פועל להפצת הנצרות בנורווגיה.
* 1017 - קאנוט הגדול מוכתר למלך אנגליה
* 1018 - הקמת ממלכה מורית עצמאית באלגארבה.
* 1019 - נוסדה העיר בְּרֶסְט (בעבר נקראה בְּרֶסְט לִיטוֹבְסְק) ביידיש: בְּרִיסְק, כיום בתחום בלארוס.

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-11
שנות ה-20 של המאה ה-11

**שנות ה-20 של המאה ה-11** היו העשור השלישי של המאה ה-11, החלו ב-1 בינואר 1020 והסתיימו ב-31 בדצמבר 1029.

## אירועים בולטים בעולם

### מלחמה ופוליטיקה
#### מלחמות
* 11 בספטמבר 1021 – קרב שירימני בין הגאורגים לבין הביזנטים חלק מהסכסוך הביזנטי-גאורגי
* 1025 – שושלת צ'ולה כובשת את האי סומטרה ואת אזור מלזיה ומביאה לנפילתה – שתימשך עשרות שנים – של שושלת סריוויג'איה .
#### סכסוכים לאומיים ואזוריים
#### אירועים פוליטיים משמעותיים
* 1022 – הקמת ממלכה מורית עצמאית בליסבון.
* 1023 – עבד אל-רחמן החמישי ממונה לח'ליף בקורדובה
* 1023 – אמיר סביליה הכריז על עצמאותו מחליפות קורדובה.
* 1024 – נוסדה השושלת הסאלית באימפריה הרומית הקדושה, על ידי קונראד השני.
* 18 באפריל 1024 – פולין הופכת לממלכה
* 1026 – פייטרו בארבולאנו מתחיל לכהן כדוג'ה של ונציה לאחר הדחתו של אוטונה אורסאולו
* 16 באוגוסט 1027 – בגרט הרביעי מוכתר כמלך הממלכה הגאורגית המאוחדת עם פטירת אביו גיאורגי הראשון

## כלכלה

* 1023 – בעיר צ'נגדו, בתקופת שושלת סונג, החל השימוש בשטר הכסף הראשון מאז ומעולם – ה"ג'יאו דזי" (Jiao Zi)

## אסונות

## התנקשויות, חיסולים, וניסיונות התנקשות

## מדע וטכנולוגיה

* 1020 – הספר, הקנון של הרפואה, שנכתב על ידי אבן סינא מעלה השערה פורצת דרך שהמחלות הנפוצות של התקופה מדבקות דרך האוויר. השערה זו נותרת ללא מענה שנים ארוכות.

## תרבות פופולרית

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-11